section_heading: Ribolov
paragraph_text: U Koprivnica potoku ili Koprivničkoj rijeci ima dovoljno ribljih vrsta za neke vrste sportskog ribolova. Neke druge vrste riba mogu doći i iz nekih umjetnih i prirodnih bara i jezeraca uz potok ili uzvodno iz rijeke Drave. U gornjem dijelu još nedugo, neprovjereno, bilo je i potočne pastrve? U potoku u gornjem i srednjem toku do naselja Hlebine obitava sitnija riba, uz matičnu ribu klenić ima još babuška, uklija-bjelica, krkuša, gavčica, bezribica te rijetki piškor i vijun-šveljka koji se uglavnom koriste kao mamac za veće grabežljivce na drugim vodama. Plemenitih i drugih ribljih vrsta ima uzvodno od ušća u Dravu nakon što Možđanski jarak nije više tako veliki zagađivač: som, šaran, linjak, klen, nosonja, žutooka, crvenperka, patuljasti som-američki som, sunčanica i druge.